Kim Jang-mi (født 25. september 1992 i Ansan, Sør-Korea) er en sørkoreansk kvinnelig skytter. Hun ble nummer 13 i sin første øvelse, 10 m luftpistol under Sommer-OL 2012 i London. Tre dager senere deltok hun i 25 m pistol, der hun satte ny olympisk rekord i den innledende skytingen, og ledet med hele 5 poeng før finalen. I finalen mistet hun først hele ledelsen til tittelforsvarer Chen Ying fra Kina, men etter en mesterlig opphenting på den aller siste serien tok hun gullet med ett poengs margin.